Poslední dny dinosaurů

Poslední dny dinosaurů aneb Výprava za pravěkou apokalypsou je dobrodružný knižný príbeh s prvkami sci-fi, ale aj verným popisom pravekého ekosystému končiacej kriedovej periódy. Ide o príbeh štvorice odvážnych, ktorí podstúpia cestu časom a ocitnú sa v dobe katastroficky končiaceho sveta dinosaurov, so všetkými jeho nástrahami a tajomstvami. Autorom knihy je šíriteľ a publicista Vladimír Socha, ilustrácie sú dielom Vladimíra Rimbalu. Kniha bola prvýkrát vydaná vydavateľstvom Českého rozhlasu Radioservis začiatkom mája 2016.

 Anotácia knihy 
Napínavý sci-fi thriller, zasadený do jedného z najzaujímavejších období praveku so znakmi sveta moderného i prastarého. Pútavý príbeh zúfalého boja o prežitie v dávnoveku za použitia vedomostí a prostriedkov modernej civilizácie. Štvorica ľudí, pozostávajúca z bývalého vojaka a experta na prežitie, astronóma, geológa a paleontologičky, využijú obmedzené možnosti dočasne funkčného stroja času (vzniknutého ako vedľajší efekt experimentov s obrím urýchľovačom častíc) a roztvorenou bránou do minulosti prejdú do sveta končiacej doby dinosaurov. Ocitnú sa však takmer bezbranní v čase drsnej a surovej druhohornej éry, kedy je gigantický asteroid, ktorý má túto éru ukončiť, už takmer na dohľad od Zeme. Štvorica stroskotancov v čase tak musí napnúť všetky sily a využiť svoje schopnosti aj znalosti na záchranu pred najstrašnejším kataklyzmatom, aký doteraz rozvinutý život spoznal - veľkým vymieraním K-T. Avšak ani blížiaci sa desaťkilometrový posol smrti z vesmíru nie je nakoniec tým najviac fascinujúcim a znepokojujúcim objavom, ktorý ľudia pred 66 miliónmi rokmi urobia ...

 Vydavateľské údaje 
Kniha oficiálne vyšla 6. mája roku 2016 v pražskom nakladateľstve Radioservis. Formát knihy je obdĺžnikový, rozmery činí 21 x 14 cm. Kniha je viazaná a má celkom 320 strán.

 Hlavné postavy 
 Mary Torrensová - mladá americká paleontologička, odborníčka na súvrstvia Hell Creek a dinosaury z obdobia neskorej kriedy
 Paul Kowalski - pôvodom poľský astronóm, odborník na menšie telesá slnečnej sústavy (kométy a planétky)
 Mark Robben - holandský geológ, špecialista na sedimentológiu a hromadné vymieranie v geologickej minulosti
 Raješ Singh - pôvodom indický vojak, špecialista na boj v džungli a na prežitie v extrémnych podmienkach
 Pierre de Bras - pôvodom belgický biochemik, jeden z objaviteľov možnosti cestovania časom, neskôr ale pomätený a nebezpečný
 Peter Archibald - riaditeľ spoločnosti Alpha Tevatron Unlimited, hlava projektu ciest do minulosti (hlavná záporná postava príbehu)
 Elen Margulisová - Archibaldova pravá ruka, odborníčka na konzerváciu vzoriek z praveku
 Dan Fawler - paleontológ pracujúci v teréne Badlands a vedúci skupiny dobrovoľníkov na vykopávkach v jednom z táborov
 Colin Taylor - odborník na stratigrafiu a rádiometrické datovania, objaviteľ kriedového „artefaktu“
 Darren Paul - hlavný preparátor fosílneho materiálu v paleontologickom múzeu v Bozeman
 Michael Friedman - kurátor paleontologických zbierok univerzitného múzea v Bozeman

Zmienené sú tiež mnohé skutočné osobnosti, ako je fyzik Stephen Hawking, astronóm Carl Sagan, geológ Walter Alvarez alebo paleontológovia Mary Higby Schweitzerová, Barnum Brown, Charles W. Gilmore, Dale Russell, Robert T. Bakker, Jack Horner a mnohí ďalší.

 Externé odkazy 
 O knihe na webe Databáze knih
 O knihe na webe ČBDB
 Článok o vydaní knihy na webe Wildprehistory.cz
 Článok a ukážka z textu na webe Denikknihy.cz 
 Tlačová správa o vydaní knihy 

Kategória:Knihy z 2016
Kategória:Knihy v českom jazyku
Kategória:České knihy